|  |
| --- |
| Številka: 4101-13/2024-2720-92 |
| Ljubljana, 10. 6. 2025 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| **ZADEVA: Sprememba projekta 2611-22-0924 - Gradnja objekta DSO »Jezerca« Bovec v veljavni Načrt razvojnih programov 2025 – 2028 – gradivo za obravnavo** |
| **1. Predlog sklepov vlade:** |
| Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24, 17/25 - ZFO–1E in 32/25 – ZJU-1) je Vlada Republike Slovenije na seji dne………………sprejela naslednji  SKLEPV veljavnem Načrtu razvojnih programov 2025–2028 se skladno s priloženo tabelo, spremeni projekt, ki izhaja iz evidenčnega projekta 2611-13-0002 – novogradnje, adaptacije, rekonstrukcije, oprema domov za starostnike in SV zavode, in sicer: 2611-22-0924 – Gradnja objekta DSO »Jezerca«, Bovec**,** ki spada v skupino projektov, 2611-11-S018 – Izvajanje enovitega sistema dolgotrajne oskrbe.Številka:V Ljubljani, dne Barbara Kolenko Helbl generalna sekretarkaPriloga:Obrazec 3: Načrt razvojnih programovSklep prejmejo:* Ministrstvo za solidarno prihodnost,
* Generalni sekretariat Vlade Republike Slovenije,
* Ministrstvo za finance.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| Ana Černe, generalna sekretarkamag. Lidija Kodrič Vuk, vodja Službe za investicije |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:**  |
| Gradivo se nanaša na spremembo izhodiščne vrednosti ter podaljšanje in ponovno uvrstitev projekta v veljavni Načrt razvojnih programov, in sicer za gradnjo objekta Doma starejših občanov »Jezerca«, Bovec. Zaradi povišanja ocenjene vrednosti investicije, kot posledice uskladitve projektantskega popisa del glede na PZI, revalorizacije cen iz stalnih cen decembra 2021 na stalne cene maj 2023, podražitve gradbenih del in materialov ter ažuriranih inflacijskih faktorjev iz Pomladanske napovedi gospodarskih gibanj 2023, spremembe v virih financiranja ter spremembe terminskega plana izvedbe, je bila v pripravi Novelacija investicijskega programa. Zaradi znatnega znižanja obsega proračunskih sredstev v letu 2024 z izvedbo investicije ni bilo možno nadaljevati. Ker ni bilo znano, kdaj in v kakšnem obsegu bodo sredstva lahko zagotovljena ter na kakšen način se bo investicija nadaljevala, se je, do zagotovitve sredstev ter sprejetja odločitve, določil status projekta začasno prekinjen. Ker se je pokazala možnost zagotovitve sredstev za izvedbo investicije v letih 2025, 2026 in 2027, je bila izdelana novelacija investicijskega projekta. Vrednost investicije po novelaciji investicijskega programa in nova izhodiščna vrednost projekta tako znaša 9.379.304,33 EUR z DDV. Investicijske aktivnosti so se začele izvajati v letu 2021, gradnja pa bo potekala v letih 2025, 2026 in 2027. Z izvedbo investicije se bo pridobilo 64 novih postelj, kar bo starejšim občanom zagotovilo dostojno preživljanje starosti, saj jim bo poleg osnovnih bivalnih potreb in osnovnega zdravstvenega varstva, zagotovljeno tudi izvajanje dodatnih dejavnosti in prostočasnih aktivnosti, s čimer se bo izboljšala kakovost njihovega bivanja.Na podlagi Zakona o spremembah in dopolnitvah Zakona o državni upravi (Uradni list RS, št. 18/23) se je z dnem 14. 2. 2023 opravljanje nalog na področju socialnega varstva v delu, ki se nanaša na institucionalno varstvo, preneslo v pristojnost Ministrstva za solidarno prihodnost (v nadaljevanju: ministrstvo). |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA**/NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MSP | 2611-22-0924 – Gradnja objekta Doma starejših občanov »Jezerca« Bovec | 231839 - Program mreže domov za starostnike |  0 |  0 |
| SKUPAJ |  **0** |  **0** |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| MSP | 2611-13-0002 Novogradnje, adaptacije, rekonstrukcije, oprema domov za starostnike in SV zavode | 231839 -Program mreže domov za starostnike |  2.729.307,63 | 2.500.000,00 |
|  |  |  |  |  |
| SKUPAJ | **2.729.307,63** | **2.500.000,00** |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Pri pripravi gradiva sodelovanje javnosti ni potrebno |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|  **Simon Maljevac** **minister** Priloge: * + Obrazložitev,
	+ Predlog Sklepa Vlade RS,
	+ Obrazec 3: Načrt razvojnih programov,
	+ Sklep o potrditvi investicijske dokumentacije.

  |

**OBRAZLOŽITEV**

**Sprememba izhodiščne vrednosti ter podaljšanje in ponovna uvrstitev projekta 2611-22-0924 – Gradnja objekta Doma starejših občanov »Jezerca«, Bovec**

V Občini Bovec ni doma za starejše občane, veliko občanov pa potrebuje določeno pomoč pri hrani, negi ipd., poleg tega pa današnji tempo življenja in okoliščine, kot so zaposlenost, oddaljenost ali zdravstvene težave, mnogim družinskim članom onemogočajo, da bi prevzeli vlogo oskrbovalca. Trenutno so starejši občani Bovca večinoma nastanjeni v Domu upokojencev Podbrdo ter njegovih enotah v Tolminu in Petrovem Brdu, nekateri pa tudi po drugih domovih po Sloveniji. Glede na obstoječe stanje, ki je neustrezno in onemogoča kvalitetno bivanje, nego in oskrbo starejšega prebivalstva v občini Bovec ter predvidene potrebe po kapacitetah institucionalnega varstva, so se pokazale potrebe po izgradnji objekta za dom starejših občanov. Gradnja je predvidena v Bovcu na lokaciji Jezerca, na podlagi izdelane DGD projektne dokumentacije pa je bilo že izdano gradbeno dovoljenje. Novozgrajeni dom bo v upravljanju Doma upokojencev Nova Gorica, ki je javni socialnovarstveni zavod, katerega osnovna dejavnost je institucionalno varstvo starejših, dnevno varstvo in pomoč na domu, poleg tega pa izvaja tudi skupnostne programe v Hišah dobre volje (dnevni centri) in vodi Center za dnevne aktivnosti starejših. Svojo osnovno dejavnost izvaja v dveh enotah na dveh lokacijah s skupno kapaciteto 304 postelj (DU Nova Gorica s kapaciteto 214 postelj in Dom Podsabotin s kapaciteto 90 postelj).

Glavni namen predmetne investicije je izgradnja doma starejših občanov, s čimer bodo zagotovljene nove kapacitete, mreža domov pa se bo razširila tudi na bovško, kar bo omogočilo kvalitetno in strokovno ustrezno oskrbo, nego ter pomoč starejšim občanom v njihovem domačem okolju.

Objekt v skupni neto tlorisni površini 4.394,85 m2 bo obsegal pritličje, prvo in drugo nadstropje. Vse etaže bodo povezane s stopniščem in dvema dvigaloma. V pritličju so predvideni prostori uprave in socialne delavke, recepcija, avla s prostorom za obiskovalce, skupni večnamenski prostor oziroma jedilnica, kuhinja, prostor za zbiranje umazanega ter shranjevanje čistega perila in prostor za umrlega. Urejena bo tudi bivalna enota, namenjena starejšim z demenco in sorodnimi stanji, z 8 sobami s kopalnico za do 12 oskrbovancev, sestrsko sobo, prostorom za sanitetni material in zdravila, skupnim prostorom z jedilnico in čajno kuhinjo, negovalno kopalnico, prostorom za čisto perilo, čistila in umazano perilo, prostori za vzdrževalca ter tehničnimi prostori (kotlovnica, toplotna postaja, delavnica za vzdrževalce…). V prvem nadstropju bodo negovalni oddelek z 12 sobami za do 20 oskrbovancev, z enako organiziranimi prostori kot v bivalni enoti za starejše z demenco in sorodnimi stanji v pritličju, celoten zdravstveni program in skupni prostori za dejavnosti stanovalcev, prostora za fizioterapijo in delovno terapijo s kabinetoma, prostor za druženje ter prostor za duhovno oskrbo. V prvem in drugem nadstropju bosta nastanitvena oddelka z 9 sobami s kopalnico za do 16 stanovalcev, skupnim prostorom z dnevno sobo, jedilnico in čajno kuhinjo, negovalno kopalnico, prostori za čisto perilo, sanitetni material, zdravila, čistila in umazano perilo. Vse sobe na vseh oddelkih bodo zasnovane tako, da se lahko v njih uredi eno ali dvoposteljne sobe. Poleg objekta bo urejeno servisno dvorišče in parkirišče. Zelene površine bodo namenjene stanovalcem za preživljanje prostega časa, rekreacijo ali druge dejavnosti na prostem, del teh pa bo ločen in zaprt, saj bo namenjen stanovalcem na dementnem oddelku.

Z izvedbo investicije se bo pridobilo 64 novih postelj, kar bo starejšim občanom zagotovilo dostojno preživljanje starosti, saj jim bo poleg osnovnih bivalnih potreb in osnovnega zdravstvenega varstva, zagotovljeno tudi izvajanje dodatnih dejavnosti in prostočasnih aktivnosti, s čimer se bo izboljšala kakovost njihovega bivanja, omogočila pa se bo tudi kvalitetna oskrba in programi za starejše ljudi z demenco.

Na podlagi Zakona o spremembah in dopolnitvah Zakona o državni upravi (Uradni list RS, št. 18/23) se je z dnem 14. 2. 2023 opravljanje nalog na področju socialnega varstva v delu, ki se nanaša na institucionalno varstvo, preneslo v pristojnost Ministrstva za solidarno prihodnost (v nadaljevanju: ministrstvo).

Zaradi povišanja ocenjene vrednosti investicije, kot posledice uskladitve projektantskega popisa del glede na PZI, revalorizacije cen iz stalnih cen decembra 2021 na stalne cene maj 2023, podražitve gradbenih del in materialov ter ažuriranih inflacijskih faktorjev iz Pomladanske napovedi gospodarskih gibanj 2023, spremembe v virih financiranja ter spremembe terminskega plana izvedbe, je bila v pripravi Novelacija investicijskega programa.

Zaradi znatnega znižanja obsega proračunskih sredstev v letu 2024 z izvedbo investicije ni bilo možno nadaljevati. Ker ni bilo znano, kdaj in v kakšnem obsegu bodo sredstva lahko zagotovljena ter na kakšen način se bo investicija nadaljevala, se je do zagotovitve sredstev ter sprejetja odločitve, določil status projekta začasno prekinjen.

Ker se je pokazala možnost zagotovitve sredstev za izvedbo investicije v letih 2025, 2026 in 2027, je bila izdelana novelacija investicijskega projekta, s katero se, skladno z Zakonom o spremembah Zakona o Vladi Republike Slovenije (Uradni list RS, št. 163/22) spreminja investitor, zaradi izvedenih razparcelacij se spreminjajo številke parcel, na katerih se bo investicija izvajala, spreminja se terminski plan izvedbe, ki zaključek investicije predvideva v letu 2027 namesto v letu 2024 ter posledično dinamika in viri financiranja. Zaradi uskladitve projektantskega popisa del glede na PZI, s katero se je vključila oprema, ki je prvotni popis ni zajemal, in upoštevala revalorizacija cen iz stalnih cen v decembru 2021 na današnje stalne cene, podražitev gradbenih del in materialov, spremembe faktorjev rasti cen glede na zadnjo objavljeno napoved gospodarskih gibanj (UMAR) ter spremembe v obračunu davčne stopnje, se je povišala tudi vrednost investicije.

Ocenjena vrednost investicije po novelaciji investicijskega programa znaša 9.379.304,33 EUR z DDV.

Izhodiščna vrednost projekta po investicijskem programu je znašala 7.512.651,00 EUR. Z novelacijo investicijskega programa se vrednost projekta povečuje za 1.866.653,33 EUR oziroma 24,85 %, nova izhodiščna vrednost projekta pa tako znaša 9.379.304,33 EUR.

Sredstva za investicijo bosta zagotovila ministrstvo ter Občina Bovec na naslednji način:

* ministrstvo v višini 7.701.000,00 EUR, od tega:
	+ 2.729.307,63 EUR v letu 2025
	+ 2.500.000,00 EUR v letu 2026
	+ 2.471.692,37 EUR v letu 2027
* Občina Bovec v višini 1.678.304,33 EUR, od tega:
	+ 170.554,50 EUR v letu 2021
	+ 154.927,80 EUR v letu 2022
	+ 2.979,85 EUR v letu 2023
	+ 12.055,07 EUR v letu 2024
	+ 63.745,45 EUR v letu 2025
	+ 327.129,22 EUR v letu 2026
	+ 946.912,44 EUR v letu 2027

Investicijske aktivnosti so se začele v letu 2021, gradnja pa se bo izvajala v letih 2025, 2026 in 2027.

**PREDLOG SKLEPA VLADE**

Številka:

Ljubljana, dne

Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24, 17/25 - ZFO–1E in 32/25 – ZJU-1) je Vlada Republike Slovenije na seji dne………………sprejela naslednji

SKLEP

V veljavnem Načrtu razvojnih programov 2025–2028 se skladno s priloženo tabelo spremeni projekt, ki izhaja iz evidenčnega projekta 2611-13-0002 – novogradnje, adaptacije, rekonstrukcije, oprema domov za starostnike in SV zavode, in sicer: 2611-22-0924 – Gradnja objekta DSO »Jezerca«, Bovec, ki spada v skupino projektov, 2611-11-S018 – Izvajanje enovitega sistema dolgotrajne oskrbe.

 Barbara Kolenko Helbl

 generalna sekretarka

Priloga:

 Obrazec 3: Načrt razvojnih programov

Sklep prejmejo:

* Ministrstvo za solidarno prihodnost,
* Generalni sekretariat Vlade Republike Slovenije,
* Ministrstvo za finance.